  Туспуктэм: Вормон музейлэн пресс-службаез Наталия Сильвестрова 12+ 18-тӥ толшоре Ленинградэз котыртонэз тӥямлы 80 ар тырмонлы сӥзыса, Мускоысь Вормонлэн музеез ем онлайн- программа дасяз, соин Удмуртиын улӥсьёс но тодматскыны быгато. Со сярысь ужъюртлэн пресс-службаез ивортӥз. Учкисьёслы куинь виртуальной адӟытонъёс, онлайн-экскурсия но кино возьматонъёс дасязы  «Искра надежды» адӟытон «Искра» ожгар операцилы сӥземын, кудӥз дыръя 1943-тӥ арын кар котырысь кульчоез тӥян ортчиз. Адӟытонэ оцифровать карем 150 котыр пӧртэм материалъёс пыризы.«Ленинград в открытках блокадного периода» электрон адӟытонын котыртэм карысь суредасьёслэн 40 пала ужъёссы возьматэмын. «Ленинград. Дорога жизни» виртуальной адӟытон Ленинградэз кунэн герӟась одӥг гинэ сюреслэн кылдэмезлы но ужамезлы сӥземын. «Непокоренный Ленинград» виртуальной экскурсиын экспонатъёс, мультимеди комплексъёс, спецэффектъёс но декорациос учкисъёсты ож аръёсы вуттозы. Учкисьёс фашитсъёсын лушкам Янтарной комнатаез адӟозы, одӥг нуналлы но ворсаськылымтэ лыдӟиськонние пыралозы, госпитале но заводэ вуылозы. «Поклонка» онлайн-киноадӟытонниын «Дети в блокадном Ленинграде» документальной фильмез возьматозы. Тодэ вайытом, Удмуртиысь школа музейёс Мускоысь Вормон музейлэн партнёръёсыз луыны быгатозы. Тегъёс: Музей БыдӟымАтыкайож адӟытон  